Odense Adresse-Contoirs Efterretninger, 1824-11-19
Spanien. Her rase andre og endnu frygteligere Elementer, hvorfor Man med Føie skjælver ved Tanken om, hvorfra den fornødne Magt skal tages til at holde de oprørte Lidenskaber, i Tømme, hvis de franske Tropper gjøre Alvor af deres Bortmarsch. Efter Forlydende ere alle Leverance-Kontrakter for 1825 virkelig ophævede og der bliver blot 220000 tilbage i Fæstningerne uden nogen Overgeneral. Da de skulle forsørges paa samme Fod som i Frankerig, vilde herved svares 800,000 Fr. i de bestemte 2 Millioner overordentlige Okkupations-Omkostninger. Jmidlertid smigre Nogle sig med, at det Hele kun er en Trudsel, og at Frankerig endog vil forøge sit Troppe-Antal, naar Spanien beqvemmer sig til et andet System, thi som det for Tiden gaaer, kan det umulig vedblive, uden Fare for Spanien og middelbar for Frankerig tillige. De franske ministerielle Blade benytte Omstændighederne til at forsvare Hr. Villele, der som bekjendt var imod den spanske Krig. "Toget mod Spanien - sige de - er ikke hans Skyld; det kom ene og allene fra Verona. Eiheller stod det i Ministeriets Magt at styre Anliggenderne i Spanien. Det skulde gjøre en Ende paa Cortes-Regjeringen; dette er skeet og Mere kan ikke forlanges. Det Øvrige blev Politikens Sag, thi det franske Kabinet har ingen Magt over det Madrider Hof, kan følgelig ingenlunde være ansvarlig for hvad der skeer i Spanien. Fra en anden Synspunkt betragtes Sagen i Journal des Debats, som vel inddrømmer, at Spaniens Rømning vil hielpe paa Finantserne, men tillige spørger, om Frankerigs Ære, og Politik ikke derved vil kompromitteres: "Hvad Garantie - hedder det videre - tilbyder Spaniens nærværende Tilstand for den offentlige Rolighed og Kongefamiliens Sikkerhed, Vi have været Vidner til en lige svag og egensindig Politik. Afsættelser, Prosskriptionslister i Form af Amnestier, endnu mere undførlige end haarde Purifikations=Reglementer, Lister over Mistænkelige, et Politie, som beskylder sine egne Agentere for Lunkenhed og Uenighed - det er Bestanddelene af den Fred, som Vi efterlade Os, naar Vi forlade Madrid. Det synes som Vi ikke selv veed, hvad Vi skulle gjøre, for at udrede Osaf Forlegenheden. Naar undtages Kongens personlige Frihed, ere Vi nu ikke videre, end ved Overgangen overChro. Jal i en (var det endda kun i een) væsentlig Punkt ere Vi endog langt tilbage. Mænd af fortrinlig Jndflydelse have Vi bragt i Miskredit, Vi have tabt den smule Kjærlighed, som Vi havde vundet hos Geistligheden og Folket. Hvor forskjelligt vilde Resultatet have blevet, hvis Vi trolig havde fulgt Andusar-Heltens ædelmodige Plan. Ved at undertrykke Forfølgelsesaanden (vel at mærke, om det var gjørligt) havde J gjenoprettet Kjærlighed til Kongedømmet, ved at beskytte de legitime Jnstitutioner, havde J ophævet Tanken om en chimærisk Konstitutions &c. - Enhver dømme nu selv, Hvo der har Ret J Anledning af Okkupationens Opsigelse var til den 50 Octbr. holdt i det mindste fem Møder af Statsraadet i Escurial, og den 27de havde Hr. Zen og Colomarde des- angaaende en lang Konferents med deres Kolleger i Madrid, hvorefter de samme Aften reiste tilbage. Jblandt flere Generalkapitainer, som atter skulle være afsatte, nævnes baade den retsindige Camposagrado, hvis Nærværelse var en sand Velsignelse for Catalonien, og den bekjendte O'Donnel, af hvis Myrdelyst Man dog omsider var bleven mæt i Andalusien, ligesom og de anstødelige Breve, han har skrevet til Gibraltar, skal have paadraget ham Misgunst. Den konstitutionelle General Amor, som længe har holdt sig skjult, skal endelig være faldet i Garnet, Jblandt andre ere en Kapitain og en Boghandler med alle sine Folk stillede for Militairkommissionen i Madrid. Den sidstmeldte strænge befaling af Krigsministeren imod Provindsial-Jntendanterne, er ikke tilbagekaldet, hvorvel Finantsministeren, som nok veed hvor umuligt det er at skaffe Penge, har gjort Forestilling derimod.